**Ministru kabineta noteikumu projekta**

**„Grozījumi Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai”” (turpmāk – Projekts) mērķis irprecizēt epidemioloģiskās drošības pasākumus Covid-19 infekcijas izplatības ierobežošanai attiecībā uz publisko pasākumu norisi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Epidemioloģiskās drošības likuma 3.panta otro daļu un Covid-19 infekcijas izplatības pārvaldības likuma 4.panta 1., 2., 3. un 7.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2020.gada 9.jūnija noteikumi Nr.360 „Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi Nr.360) nosaka epidemioloģiskās drošības pasākumus, kas veicami, lai ierobežotu Covid-19 infekcijas izplatību. MK noteikumu Nr.360 14.61.apakšpunkts nosaka, ka situācijā, kad 14 dienu kumulatīvais Covid-19 gadījumu skaits uz 100 000 iedzīvotāju ir mazāks par 100, līdz brīdim, kamēr tas nepārsniedz 120, iekštelpās var pulcēties ne vairāk kā 20 personas, bet ārtelpās – ne vairāk kā 50 personas, tai skaitā privātos un publiskos pasākumos (ja nav noteikti citi ierobežojumi). Vienlaikus MK noteikumu Nr.360 14.punkts nosaka, ka visi publiskie pasākumi klātienē ir atcelti un aizliegti, izņemot publiskus pasākumus atbilstoši MK noteikumu Nr.360 14.6, 21., 38.27 un 38.34 punktā noteiktajai kārtībai. MK noteikumu Nr.360 14.6 punktā uz publisko pasākumu norisi attiecas tikai 14.6 8.1.apakšpunkts, kurā noteiktas prasības pasākumu norisei kultūrvietās un reliģiskās darbības veikšanas vietās iekštelpās. Pārējos MK noteikumu Nr.360 14.6 punkta apakšpunktos iekļautais regulējums attiecas tikai uz pakalpojumiem, tai skaitā tādiem, kas tiek sniegti pasākumu norises vietās. Līdz ar to šobrīd spēkā esošā MK noteikumu Nr.360 14.6 1.apakšpunkta redakcija var radīt kļūdainu priekšstatu, ka ir atļauta publisku pasākumu norise iekštelpās ne vairāk kā 20 personām un ārtelpās ne vairāk kā 50 personām, nepārliecinoties par to, vai šīm personām ir sadarbspējīgs sertifikāts par vakcinēšanos pret Covid-19, Covid-19 izslimošanu vai negatīva Covid-19 testa rezultātu. Lai novērstu normatīvā regulējuma nepareizas interpretācijas iespējas, Projekta 1.punkts paredz precizēt MK noteikumu Nr.360 14.6 1.apakšpunktu, svītrojot vārdus „publiskos pasākumos”.MK noteikumu Nr.360 20.1 punkts nosaka prasības, kas jāievēro sabiedriskās ēdināšanas pakalpojuma sniedzējiem, sniedzot sabiedriskās ēdināšanas pakalpojumus ārtelpās. Ņemot vērā, ka sabiedriskās ēdināšanas pakalpojuma sniedzēji mēdz arī organizēt publiskus pasākumus, Projekta 2.punkts paredz papildināt MK noteikumus Nr.360 ar 20.5punktu, nosakot, ka gadījumos, ja sabiedriskās ēdināšanas pakalpojumu sniedzējs organizē publisku pasākumu, tā norises laikā sabiedriskās ēdināšanas pakalpojuma vietā jāievēro MK noteikumu Nr.360 38.27 vai [38.34](https://likumi.lv/ta/id/315304#p38.34) punktā noteiktās prasības, atkarībā no tā, vai pasākumu var apmeklēt tikai personas, kurām ir sadarbspējīgs sertifikāts par to, ka persona ir vakcinēta pret Covid-19 vai izslimojusi Covid-19, vai arī personas, kurām ir sadarbspējīgs sertifikāts par to, ka personai ir negatīvs Covid-19 testa rezultāts. Projekta 2.punktā paredzētā MK noteikumu Nr.360 20.5punkta prasība sabiedriskās ēdināšanas pakalpojumu sniedzējam jāizpilda gadījumos, kad sabiedriskās ēdināšanas pakalpojumu sniedzējs organizē iepriekš publiski izsludinātu mūzikas izpildījumu („dzīvās” mūzikas priekšnesumu vai dīdžeja uzstāšanos), kas norisinās konkrētā laikā, piedāvājot apmeklētājiem uz to iegādāties biļetes vai rezervēt vietu, bet minētā prasība nav attiecināma uz tā saucamo „fona” mūzikas atskaņošanu sabiedriskās ēdināšanas vietā, neatkarīgi no tā, vai tiek atskaņotas fonogrammas, vai „fona” mūziku atskaņo izpildītāji. MK noteikumu Nr.360 [38.34](https://likumi.lv/ta/id/315304#p38.34) punkta ievaddaļa nosaka, ka MK noteikumu Nr.360 [38.27 punkta](https://likumi.lv/ta/id/315304#p38.27) ievaddaļā minētās personas, kā arī personas, kurām ir sadarbspējīgs testēšanas sertifikāts, kas apliecina, ka persona pēdējo 48 stundu laikā ir veikusi Covid-19 testu, nosakot SARS-CoV-2 vīrusa RNS, un tas ir negatīvs, vai sešu stundu laikā veiktais SARS-CoV-2 antigēna tests ir negatīvs, kā arī šīs personas pavadošie bērni, kas jaunāki par 12 gadiem, bez sertifikātiem var piedalīties publiskos pasākumos un saņemt pakalpojumus klātienē, kuru norise saskaņā ar MK noteikumu Nr.360 [14.](https://likumi.lv/ta/id/315304#p14)un [14.2 punkta](https://likumi.lv/ta/id/315304#p14.2) nosacījumiem ir aizliegta, tai skaitā izklaides un kultūras (kino un teātra izrādes, koncerti, izstādes, muzejpedagoģiskas un izglītojošas norises u.c.) pakalpojumus. Ņemot vērā to, ka Bērnu tiesību aizsardzības likuma 24.panta sestajā daļā noteikts, ka vecākiem vai personai, kuras aprūpē vai uzraudzībā bērns nodots, ir pienākums neatstāt bērnu līdz septiņu gadu vecumam bez pieaugušā vai vismaz 13 gadus vecas personas klātbūtnes, attiecīgi, bērni, kas ir vecāki par septiņiem gadiem, var apmeklēt publiskus pasākumus arī bez pieaugušo klātbūtnes, Projekta 3.punkts paredz precizēt MK noteikumu Nr.360 [38.34](https://likumi.lv/ta/id/315304#p38.34) punkta ievaddaļu, nosakot, ka bērni, kas jaunāki par 12 gadiem, var apmeklēt publiskus pasākumus un saņemt pakalpojumus klātienē arī gadījumā, ja viņus nepavada MK noteikumu Nr.360 38.27 vai 38.34 punktu nosacījumiem atbilstošas personas.  |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Ekonomikas ministrija.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz publisko pasākumu organizatoriem un apmeklētājiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Veselības ministrija, Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministra p.i.

ekonomikas ministrs J.Vitenbergs

Vīza: Valsts sekretāra p.i. U.Zariņš

Zariņš 67330255

Uldis.Zarins@km.gov.lv